**Proiect**

**ROMÂNIA**

**PLAN DE ACȚIUNE**

privind

**AVIZUL PREGĂTIT DE COMISIA EUROPEANĂ CĂTRE PĂRȚILE INTERESATE**

**RETRAGEREA REGATULUI UNIT ȘI NORMELE UE**

**ÎN DOMENIUL ETICHETEI ECOLOGICE A UE**

1. **RECOMANDĂRI COMISIE**

Pentru a face față consecințelor explicate în prezentul aviz, în cazul în care operatorii economici dețin un contract privind eticheta ecologică a UE emis de organismul competent pentru acordarea etichetei ecologice a UE din Regatul Unit înainte de încheierea perioadei de tranziție și intenționează să utilizeze în continuare eticheta ecologică a UE la introducerea produsului în cauză pe piața UE după încheierea perioadei de tranziție, acestora li se recomandă să ia în considerare una dintre următoarele două opțiuni:

* să solicite un nou contract cu organismul competent pentru acordarea etichetei ecologice a UE dintr-un stat membru al UE sau
* să efectueze, pe baza unui acord de natură contractuală între titularul etichetei ecologice a UE, organismul competent pentru acordarea etichetei ecologice a UE din Regatul Unit și organismul competent pentru acordarea etichetei ecologice a UE dintr-un stat membru al UE, transferul dosarului și al contractului corespunzător de la organismul competent pentru acordarea etichetei ecologice a UE din Regatul Unit către organismul competent pentru acordarea etichetei ecologice a UE dintr-un stat membru al UE.

b.**DISPOZIȚII RELEVANTE PRIVIND SEPARAREA ALE ACORDULUI DE RETRAGERE**

Articolul 41 alineatul (1) din Acordul de retragere prevede că mărfurile existente și identificabile în mod individual care au fost introduse legal pe piață în UE sau în Regatul Unit înainte de încheierea perioadei de tranziție pot fi puse la dispoziție în continuare pe piața UE sau a Regatului Unit și pot circula între aceste două piețe până când ajung la utilizatorul final sau pot fi puse în funcțiune în UE sau în Regatul Unit în conformitate cu dispozițiile aplicabile ale dreptului UE.

Operatorului economic care se prevalează de această dispoziție îi revine sarcina de a demonstra, pe baza unor documente relevante, că mărfurile respective au fost introduse pe piață în UE sau în Regatul Unit înainte de încheierea perioadei de tranziție.

În sensul acestei dispoziții, „introducere pe piață” înseamnă furnizarea inițială a unei mărfi pentru distribuție, consum sau utilizare pe piață în cursul unei activități comerciale, fie în schimbul unei plăți, fie gratuit. „Furnizarea unei mărfi pentru distribuție, consum sau utilizare” înseamnă că „o marfă existentă și identificabilă în mod individual, după etapa de fabricație, face obiectul unui acord scris sau verbal încheiat între două sau mai multe persoane juridice sau fizice pentru transferul dreptului de proprietate, al oricărui alt drept real sau al posesiei cu privire la marfa în cauză sau aceasta face obiectul unei oferte adresate unei/unor persoane juridice sau fizice pentru încheierea unui astfel de acord” .

**c. MĂSURI DEJA LUATE/AVUTE ÎN VEDERE A FI LUATE DE ROMÂNIA**

În ceea ce privește aplicabilitatea Regulamentului (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică, România va prelua solicitările din UK (dacă este cazul) și va acorda eticheta ecologică UE tuturor operatorilor economici din UK, care vor dori.

Prin urmare, operatorii economici care dețin un contract privind eticheta ecologică a UE emis de organismul competent pentru acordarea etichetei ecologice a UE din Regatul Unit înainte de încheierea perioadei de tranziție și care intenționează să utilizeze în continuare eticheta ecologică a UE la introducerea produsului în cauză pe piața UE după încheierea perioadei de tranziție, pot solicita în România un nou contract cu organismul competent pentru acordarea etichetei ecologice a UE (Ministerul Mediului, Apelor si Padurilor).

De asemenea se va efectua, pe baza unui acord între organismul competent pentru acordarea etichetei ecologice a UE din Regatul Unit și organismul competent pentru acordarea etichetei ecologice a UE din România (Ministerul Mediului, Apelor si Protectiei Mediului), transferul dosarului și al contractului corespunzător de la organismul competent pentru acordarea etichetei ecologice a UE din Regatul Unit către organismul competent pentru acordarea etichetei ecologice a UE din România (Ministerul Mediului, Apelor si Padurilor).